**КУЌЕН РЕД**

**усогласен со Планот и Протоколот за настава со физичко присуство на учениците**

Со овој Куќен ред се уредува внатрешното работење на ООУ„Кочо Рацин“ – Куманово, во услови на пандемија со КОВИД-19

Овој куќен ред се однесува на сите лица кои по било која основа престојуваат во училиштето (училишната зграда, училишниот двор, спортската сала).

За учениците од прво до трето одделение наставата се реализира со физичко присуство во просториите на училиштето, со задолжителна примена на сите заштитни епидемиолошки мерки утврдени во Протоколот за настава со физичко присуство и со согласност од родителите/старателите на учениците. За учениците чии родители/старатели поднеле изјава до училиштето за следење на наставата со учење на далечина, училиштето организира учење на далечина, по поднесена изјава до училиштето дека ученикот ќе следи настава со учење од далечина и ќе биде редовно присутен на наставата со учење од далечина, согласно распоредот за часови на паралелката.

Наставата за учениците од четврто до деветто одделение се реализира со учење на далечина и со физичко присуство.

Учениците во наставата со физичко присуство се вклучуваат со согласност од родителот/старателот и добиена согласност од Владата.

Доколку родителот/старателот не сака неговото дете наставата да ја следи со физичко присуство, поднесува изјава до училиштето дека ученикот ќе следи настава со учење од далечина и ќе биде редовно присутен на наставата со учење од далечина, согласно распоредот за часови на паралелката.

За учениците чии родители/старатели поднеле изјава до училиштето за следење на наставата со учење на далечина, се организира учење на далечина.

Наставата со учење на далечина, наставниците ја реализираат од училница во училиштето со користење на избраната национална платформа. Исклучок се наставниците со хронични и ретки болести, кои се ослободени од физичко присуство во училиштето и наставата ја реализираат од дома.

Барањето за реализирање на наставата од дома, наставникот го доставува до директорот, со прилог медицинска документација и потврда од матичниот лекар

Родителите/старателите на учениците со попреченост, имаат право да одлучат дали нивните деца ќе следат настава со физичко присуство во училиште или ќе следат настава со учење од далечина - од дома.

Учениците со попреченост кои имаат поддршка од образовен или личен асистент, продолжуваат со поддршката на образовниот процес на учениците во училиштето или во домот на ученикот и треба да бидат во постојана комуникација и координација со инклузивниот тим во училиштето и родителите.

Образовниот асистент начинот на поддршката на образовниот процес на ученикот ја договара во директна соработка со родителот/старателот.

Образовниот или личниот асистент кој се вклучува во паралелката, се придржува на Протоколот за настава со физичко присуство, поттикнува физичка дистанца помеѓу ученик-ученик и наставник-ученик и помага во одржување на хигиената на ученикот.

Учениците кои имаат потврда од матичен лекар/педијатар дека поради својата здравствена состојба не треба да посетуваат настава со физичко присуство следат настава со учење од далечина.

Родителот/старателот до училиштето доставува медицинска документација и потврда од матичен лекар.

Во подрачните училишта ќе се реализира настава со физичко присуство на учениците, по добиена согласност од родителите/старателите и од Владата.

Учениците, наставниците и останатите вработени во училиштето може да престојуваат додека трае наставата и останатите воспитно-образовни процеси, односно додека трае работното време на вработените. Надвор од работното време за престој во училиштето одобрение треба да даде директорот.

Вработените при влезот во училиште задолжително ги дезинфицираат обувките и рацете. На сите вработени им се мери телесна температура пред влезот на училиштето со безконтактен топломер и во случај на зголемена температура (над 37.4°) вработениот се упатува кај матичен лекар.

Наставниците треба да избегнуваат подолго да се задржуваат во наставничката канцеларија и задолжително запазуваат физичка дистанца од 1.5 метри.

Се забрануваат поздравувања со физички контакт за вработените во училиштето и меѓу учениците.

Меѓусебното споделување информации и работните состаноци во училиштето треба да се изведуваат со употреба на видеоконференциска врска.

Доаѓањето и одењето од работа се обавува според воспоставено работно време.

Евиденција за задоцнување и отсутност за сите вработени водат директорот и помошник директорот, на дневна основа.

Реализацијата на наставата, отсуствата на учениците се евидентира во е-дневник и во дневникот на паралелката.

Наставниците во училиштето доаѓаат најмалку половина час пред отпочнување на наставата и учествуваат во организирањето и спроведувањето на влегувањето на учениците согласно распоредот на часови и Протоколот.

Наставниот процес во централното училиште се одвива во период од 07:00 часот до 20:00 часот, во 3 смени.

Наставниот час трае 30 минути во наставата со физичко присуство или 30 минути час со 5 минути приклучување за наставата со учење на далечина.

Престојот на учениците во училиштето е регулиран со организација на работа по смени, распоред на часови, и распоред на други активности. По завршувањето на планираните активности ученикот учтиво и со добро однесување го напушта училиштето.

Учениците доаѓаат на училиште 15 минути пред почеток на наставата и се движат според планот истакнат на влезната порта на училиштето. Влегуваат скалесто на определените влезови според планот истакнат на влезот и на веб страна на училиштето.

При движењето во и надвор од училиштето учениците и вработените се придржуваат до воспоставениот редослед и поставените ознаки за правецот на движење и запазување на минимум потребното растојание од 1,5 метар при чекање ред.

Во подрачните училишта ќе се реализира настава со физичко присуство на учениците, во согласност од родителите/старателите и добиена согласност од Владата.

Наставниот процес ќе се одвива во една смена, а учениците влегуваат според утврдениот распоред.

Родителите/старателите ги испраќаат учениците до назначениот влез на училиштето и се забранува нивно влегување во училиштето, освен за родителите/старателите/образовните асистенти на учениците со посебни образовни потреби со задолжително носење на маска/прекривка на лицето.

На секој влез од училиштето учениците ги пречекува одделенски раководител/дежурен наставник кој се грижи ученикот да ги дезинфицира обувките и рацете, односно им помага на учениците да ги дезинфицираат рацете со дезинфекционо средство.

На учениците пред влезот на училиштето, им се мери телесна температура со безконтактен топломер. Во случај на покачена телесна температура (над 37.4°) не се дозволува влез на ученикот во училиште и родителот се упатува на консултација кај матичниот лекар на ученикот. Децата со знаци на други заразни болести исто така не смеат да доаѓаат на училиште.

Вработените во училиштето и учениците при влегување во училиште, за време на престојот во училиште и за време на наставата задолжително ја почитуваат мерката за физичка дистанца од најмалку 1,5 метар и носат заштитна маска/покривка на лице, освен кога се на отворено во училишниот двор со одржување на препорачаната дистанца.

Наставата во училница се изведува со најмногу до 15 ученици во училница и обезбедено физичко растојание од 1,5 метри помеѓу учениците и наставникот и учениците. Во секоја клупа седи само по еден ученик.

Секогаш кога е можно и дозволуваат временските услови, наставата се реализира надвор од училница во училишниот двор, на отворено, при што не мора да се носат маски/прекривки на лицето, но задолжително се почитува препорачаната физичка дистанца помеѓу ученик-ученик и наставник-ученик од најмалку 1,5 метри.

За време на часовите учениците се должни да ја одржат работната атмосфера и не смеат да им пречат на своите соученици и присутниот наставник. Се придржуваат до правилата за заштита и не треба да им се дозволи да ги споделуваат своите работи (моливи, гумички и сл.)

За време на малите (5 минути меѓу часовите) и големиот одмор (15 минути) учениците не треба да дозволат да се нарушат редот и дисциплината во училиштето. Пристојното однесување на учениците секогаш треба да им биде во прв план. Ако се појави проблем, помош треба да побараат од одделенскиот раководител/наставник, кој е задолжително присутен. Задолжително се почитува физичката дистанца и мерките за заштита и се внимава да се намали физичкиот контакт меѓу учениците.

По завршување на последниот час, учениците треба да го напуштат училиштето без трчање, врева и непристојно однесување, придржувајќи се до распоредот и правецот на движење. Мобилни телефони можат да се носат во училиштето, но за време на наставата задолжително да бидат исклучени, освен ако не дозволи наставникот и истите побара да служат како наставни, односно нагледни средства. Во случај на губење штетата си ја надоместува сопственикот.

Учениците носат оброк/храна од дома, а го консумираат во училницата во која реализираат настава и само тогаш им е дозволено да ја отстранат маската/прекривката од лице во училница.

Учениците ги мијат рацете пред и по јадење, пред и по употреба на тоалет, пред и по доаѓање од надвор и кога рацете изгледаат валкани.

Користењето на спортската сала, библиотеката и други простории се организира така да биде од група ученици од иста паралелка, за да нема можност за мешање на повеќе ученици од различни паралелки (пр. за време на еден наставен час, една паралелка е во фискултурната сала, а две паралелки се надвор во училишниот двор или на спортските терени).

Преминувањето низ заедничките простории се организира така што додека учениците и наставниците од една паралелка поминуваат во исто време, учениците и наставниците од другите паралелки го чекаат својот ред, притоа укажувајќи им на учениците да не допираат површини или предмети во просторот каде се движат.

При употребата на тоалетите се внимава да има присуство на помал број ученици и запазена дистанца (ученикот треба да чека надвор од тоалетот додека излезе ученикот кој е внатре). На ова внимава техничкиот персонал, кој за време на одморите дежура пред тоалетите.

Пренесувањето на информациите и состаноците со родителите/старателите се одвива преку телефон или преку некоја онлајн апликација која што ќе ја договорат родителите и наставниците.

Површините и предметите кои почесто се изложени на допир од страна на вработените во училиштето и учениците, се дезинфицираат на почетокот и на крајот на секоја смена, а најмалку два пати на ден. Училиштето изготвува листа на сите површини кои треба редовно да бидат чистени.

Чистењето на училниците се врши пред почетокот на наставата, за време на одморот кога учениците се во училишниот двор и по завршување на сите училишни активности, со вода и сапун/детергент и со дезинфекциско средство кое делува на вируси според упатство на производителот.

Тоалетите треба да бидат функционални заради овозможување услови за почесто миење на рацете со проточна вода и сапун и почесто се чистат со задолжително водење на евиденција за спроведеното чистење и дезинфекција со средство кое делува на вируси според упатство од производителот, алтернативно може да се користи 0,05% натриум хипохлорит (5% белило за домаќинство кое се користи во размер 1:100) или 70% алкохол за дезинфекција на горни површини.

Холовите, скалите и останатите заеднички простории се чистат почесто, додека учениците се на настава и по завршувањето на сите училишни активности.

Чистењето на фискултурната сала, спортските игралишта и соблекувални и другите помошни простории, се врши веднаш по користењето од страна на секоја група ученици.

Училиштата воведуваат систем за еднонасочно движење на учениците низ просториите и ограничување на бројот на лица кои истовремено се присутни во соблекувалните и контролирано излегување и влегување во соблекувалните.

Просториите задолжително се проветруваат после секој наставен час, најмалку половина час пред пристигнување и по заминувањето на учениците.

За време на наставата во училницата, доколку дозволуваат временските услови, се остава отворен прозорец.

Треба да се избегнува влегување на други лица (на пример, за чистење, поправка или внесување храна) во училниците сè додека учениците се наоѓаат во нив, како и влегување во училишната зграда на лица кои не се вработени во училиштето или деца кои не се ученици на тоа училиште.

Испораките за потребите на училиштата ја преземаат надлежните, вработени во училиштата од определениот влез на училиштето, а главниот влез е дозволен само на сервисерите и другите служби чии услуги се неопходни (пр. спроведување на превентивни и анти-епидемични мерки како што се проверка на вода за потрошувачка, безбедност на храна и др.) со задолжително почитување на мерката за дезинфекција на рацете и доколку е потребно носење заштитна маска/прекривка и заштитници за обувките.

Доколку во училиштето се појави заболен од КОВИД-19 или лице кое имало контакт со лице заболено од КОВИД-19, лицето треба да се изолира во посебна просторија со задолжително носење на заштитна маска/прекривка, а директорот треба да воспостави комуникација со Центарот за јавно здравје за добивање на понатамошни насоки за постапување. За преземените активности училиштето доставува извештај до општината, а општината до Министерството за образование и наука.

Ако ученик развие симптоми на КОВИД-19 додека е во училиште, наставникот/стручниот соработник го изолира ученикот во посебна просторија со задолжително носење на заштитна маска/прекривка и веднаш ги известува родителите/старателите, кои во најкраток временски период треба да го земат детето со цел консултација и натамошни активности со матичниот лекар на ученикот.

Изготвил: Директор:

Педагошко-психолошка служба \_\_\_\_\_\_\_\_\_\_\_\_\_\_\_\_

 /Лидија Пешевска/